5. Ifakkar li l-Gżejjer Fiji kellhom elezzjonijiet ġenerali f'Mejju 2006, li ġew meqjusa bħala kredibbli minn
osservaturi internazzjonali, inkluża, b'mod partikulari, Missjoni sostanzjal ta' Osservazzjoni ta' l-Elezzjonijiet
mill-UE;
6. Ifakkar li l-gvern ta' koalizzjoni imsawwar mill-Prim Ministru Qarase wara l-elezzjonijiet għandu leġitti-
mità demokratika sħiħa, kif ukoll maġġoranza kbir ħafna fil-Parlament;
7. Jisħaq li l-futur tas-soċjetà multi-etnika tal-Gżejjer Fiji tiddependi mill-kredibilità u l-leġittimità ta' l-isti-
tuzzjonijiet demokratiċi imsejsa fuq il-prinċipju tal-bniedem, ikun xi jkun in-nisel etniku tiegħu, kif appoġġ-jati mill-komunitajiet kollha;
8. Jissuġġerixxi li fil-gżejjer Fiji titwaqqaf “kummissjoni tal-verità u r-rikonċiljazzjoni” bħala kontribut
għall-koeżistenza paċifika bejn iż-żewġ komunitajiet prinċipali tal-pajjiż;
9. Jistieden lill-Kummissjoni u lill-Istati Membri sabiex b'mod immedjat jissospendu kull għajnuna mhux
umanitarja lill-Gżejjer Fiji, kif speċifikat f'Artikolu 96 tal-Ftehima ta' Sħubija ta' Cotonou; bl-eċċezzjoni ta'programmi edukattivi, sakemm dawn jiġu mwettqa minn NGOs;
10. Jistieden lill-UE sabiex twettaq projbizzjoni immedjata fuq l-ivvjaġġar sabiex iżommu lil membri tal-
forzi militari, lill-familji tagħhom u lil kwalunkwe persuna oħra marbuta mal-kolp ta' stat milli jidħlu fl-IstatiMembri;
11. Jistieden lill-Membri kollha tal-Forum tal-Gżejjer tal-Pa ċifiku u partijiet oħra reġjonali u internazzjonali
konċernati, sabiex jagħmlu pressjoni biex isibu soluzzjoni għas-sitwazzjoni u sabiex tinkiseb stabilità poli-
tika, ekonomika u soċjali dejjiema fil-Gżejjer Fiji;
12. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni,
il-Gvernijiet ta'l-Istati Membri ta' l-UE, lis-Segretarju Ġenerali tan-NU, lis-Segretarju Ġenerali tal-Common-
wealth, lill-Gvernijiet tal-pajjiżi tal-Forum tal-Gżejjer tal-Pa ċifiku, inklużi l-Awstralja u New Zealand, u l-gver-
nijiet u l-Pajjiżi Msieħba tad-Djalogu Post-Forum, inklużi l-Istati Uniti.
P6_TA(2006)0606
L-involviment tal-qawwiet tan-NU fl-abbuż sesswali fil-Liberja u f'Haiti
Riżoluzzjoni tal-Parlament Ewropew dwar l-involviment tal-qawwiet tan-NU fl-abbuż sesswali fil-
Liberja u f'Haiti
Il-Parlament Ewropew,
—wara li kkunsidra l-Konferenza ta' Livell Għoli tan-NU dwar il-Qerda ta' l-Isfruttament u l-Abbuż Sesswali
minn Persunal tan-NU u ta' NGOs li saret fi New York fl-4 ta' Diċembru 2006 u r-rimarki li għamel is-SegretarjuĠenerali waqt dik il-konferenza,
—Wara li kkunsidra r-raba' Konvenzjoni ta' Ġinevra ta' l-1949 dwar il-ħarsien ta' persuni ċivili f'perijodu
ta' gwerra u l-protokolli addizzjonali ta' l-1977 li jistipulaw li n-nisa għandhom jitħarsu mill-istupru uminn kull forma oħra ta' vjolenza sesswali,
—Wara li kkunsidra d-Dikjarazzjoni ta' l-20 ta' Diċembru 1993 dwar il-Qerda tal-Vjolenza Kontra n-Nisa u
l-Konvenzjoni tan-Nazzjonijiet Uniti ta' l-20 ta' Novembru 1989 dwar id-Drittijiet tat-Tfal,
—wara li kkunsidra r-Riżoluzzjoni tal-Kunsill tas-Sigurta' 1325 (2000) tal-31 ta' Ottubru 2000 dwar in-
Nisa, il-Paċi u s-Sigurtà,23.12.2006 899 Il-Ġurnal Uffiċjali ta' l-Unjoni Ewropea
Il-Ħamis, 14 ta' Diċembru 2006MT
—Wara li kkunsidra r-Riżoluzzjoni tal-Kunsill tas-Sigurtà tan-NU 1265 (1999) tas-17 ta' Settembru 1999
dwar il-Ħarsien tal-Pajżana waqt Kunflitti bl-Armi, u partikularment il-paragrafu 14 tiegħu, li permezz
tiegħu persunal tan-NU involut f'attivitajiet ta' paċifikazzjoni, ta' żamma tal-paċi u ta' bini tal-paċi
għandu jkollhom it-taħriġ xieraq, partikularment rigward id-drittijiet tal-bniedem, inkluż dwar dispożiz-
zjonijiet relatati mas-sessi,
—Wara li kkunsidra l-Istatut ta' Ruma li jistabbilixxi l-Qorti Kriminali Internazzjonali, li ġie adottat fl-
1998, u partikularment l-Artikoli 7 u 8 tiegħu, li jelenka l-istupru, l-iskjavitù sesswali, il-prostituzzjoniimpost, it-tqala imposta u l-isterilizzazzjoni imposta jew kwalunkwe forma ta' vjolenza sesswali ta' ser-jeta' komparabli bħala reati kontra l-umanità u bħala reati tal-gwerra u li jqishom bħala forma ta' tortura
u bħala reat serju tal-gwerra, kemm jekk dawn l-atti jitwettqu b'mod sistematiku kif ukoll jekk le waqt
kunflitti internazzjonali jew interni,
—wara li kkunsidra r-Riżoluzzjoni tal-Kunsill tas-Sigurtà 1712 (2006) tad-29 ta' Settembru 2006 dwar il-
Liberja,
—Wara li kkunsidra r-rapport mill-Princep Zeid Ra'Ad Al-Hussein, Konsulent tas-Segretarju Ġenerali dwar
l-Isfruttament u l-Abbuż Sesswali fl-Operazzjonijiet tan-NU għaż-Żamma tal-Paċ i ntitolat “Strateġ ija
komprensiva sabiex jiġi eliminat kull sfruttament u abbuż sesswali fiħdan l-operazzjonijiet għaż-Żamma
tal-Paċi tan-Nazzjonijiet Uniti”, ta' l-4 ta' April 2005,
—Wara li kkunsidra r-rapport tal-5 ta' Jannar 2005 ta' l-Uffiċċju għas-Servizzi ta' Superviżjoni Interna,
“Investigazzjoni mis-Servizzi ta' Superviżjoni Interna fuq allegazzjonijiet ta' sfruttament u abbuż sesswali
fil-Missjoni għall-Organizzazzjoni tan-Nazzjonijiet Uniti fir-Repubblika Demokratika tal-Kongo”,
—wara li kkunsidra r-reżoluzzjoni tiegħu ta' l-1 ta' Ġunju 2006 dwar is-sitwazzjoni tan-nisa f'kunflitti
armati u r-rwol tagħhom fir-rikostruzzjoni u l-proċess demokratiku f'pajjiżi f'situazzjoni post-konflitt-
wali (
1),
—wara li kkunsidra l-Artikolu 115(5) tar-Regoli ta' Proċedura tiegħu,
A. billi l-allegazzjonijiet ta' dan l-aħħar rigward tfal fil-Ħaiti u l-Liberja li kienu suġġetti għal stupru u taqħib
minn gwardjani tal-paċi tan-NU huma l-aktar riċenti f'sensiela kerha ta' skandli bħal dawn, inklużi atti ta'pedofilja minn personal tan-NU fir-Repubblika Demokratika tal-Kongo u ta' traffikar tal-bnedmin fil-Kosovo,
B. billi fid-dinja hawn madwar 100 000 gwardjan tal-paċi tan-NU, li l-biċċa l-kbira tagħhom iservu b'lealtà
u b'unur, iżda li l-kontributi tagħhom għall-paċi u s-sigurtà qed jiddgħajfu minħabba l-abbużi sesswali
serji minn numru żgħir ta' individwi li jagħmlu parti mill-persunal tan-NU,
Ċ. billi mill-2004 'l hawn in-Nazzjonijiet Uniti investigat 319-il membru tal-persunal għaż-żamma tal-paċi
li kienu suspettati li wettqu abbuż sesswali u ddixxiplinat 179 individwu inklużi suldati, pajżana u uffiċ-
jali tal-pulizija,
D. billi membri tal-personal tan-NU li jitkeċċew mill-organizzazzjoni minħabba sfruttament sesswali rara-
ment jittieħdu passi legali kontrihom fil-pajjiż tan-nisel tagħhom,
E. billi l-iskop kollu tal-missjonijiet għaż-żamma tal-paċi huwa li pajji żi mħarbta minn kunflitti ċivili jew
internazzjonali jiġu mgħejuna biex jerġgħu jiksbu l-istabilità, jiggarantixxu s-sigurtà pubblika u jdaħħlu l-istat tad-dritt,
1. Jesprimi x-xokk qawwi tiegħu quddiem ir-reati ta' min jistmerrhom li ġew attribwiti lil persunal tan-NU,
inkluż it-tpartit tas-sess ma' l-ikel;
2. Jikkundanna l-atti tal-gwardjani tal-paċi tan-NU fil-Ħaiti u l-Liberja li ssuġġettaw lil tfal għall-istupru u l-
prostituzzjoni;
3. Jikkundanna kull att ta' abbuż u sfruttament sesswali kif ukoll atti kriminali oħra mwettqa minn persu-
nal tan-NU bi ksur tad-drittijiet tal-bniedem kif ukoll b'inkonsistenza ovvja u b'kontradizzjoni mal-missjonita'żamma tal-paċi u umanitarja ta' l-organizzazzjoni nnifisha;
4. Jenfasizza n-natura partikularment faħxija ta' dawn l-atti, fejn wieħed jabbuża minn popolazzjonijiet
lokali li huma vulnerabbli u dgħajfa b'mod estrem u li jmisshom jitħarsu, mhux jiġu abbużati, mill-persunal
tan-NU;23.12.2006 900 Il-Ġurnal Uffiċjali ta' l-Unjoni Ewropea
Il-Ħamis, 14 ta' Diċembru 2006MT
(1) Testi addotati, P6_TA(2006)0245
5. Jistieden lill-Istati Membri tan-NU biex jibagħtu persunal għal missjonijiet taż-żamma tal-paċi biex ise-
gwu kull allegazzjoni dwar abbuż u sfruttament sesswali, partikularment dawk li għandhom x'jaqsmu ma'
minuri, u biex malajr kemm jista' jkun dawn l-individwi jitressqu l-qorti;
6. Jistieden lis-Segretarju Ġenerali tan-NU biex iwettaq investigazzjonijiet ulterjuri dwar l-irwol ta' gward-
jani tal-paċi u ta' ħaddiema għall-għajnuna umanitarja tan-NU fl-isfruttament u l-abbuż sesswali ta' tfal u ta'
nies vulnerabbli sabiex ikun hemm sistema effettiva ta' monitoraġġ u sabiex tiġi infurzata l-politika tan-NU
ta' xejn tolleranza;
7. Jilqa' l-Konferenza ta' Livell Għoli tan-NU ta' dan l-aħħar ta' l-4 ta' Diċembru 2006 li indirizzat il-kwist-
jonijiet tal-prevenzjoni ta' mġieba sesswali ħażina minn persunal fil-post u t-tħabbira tas-Segretarju Ġenerali
dwar strateġija li qed titħejja biex ikunu assistiti l-vittmi ta' l-isfruttament u l-abbuż sesswali kif ukoll l-użu
tat-teħid ta' kampjuni tad-DNA sabiex ma jkunx hemm aktar abbużi;
8. Jesprimi tħassib serju dwar rapporti rigward 'kultura tas-skiet' f'xi missjonijiet tan-NU, li ġejja mill-biża'
li wieħed jiġi kkastigat jew li jispiċċa vittma ta' kastig jew ritaljazzjoni; jistieden lin-NU biex tieħu l-miżurikollha meħtieġa sabiex toħloq ambjent tax-xogħol li jippermetti lill-persunal li jirrappurtaw l-abbużi min-għajr il-biża' ta' ritaljazzjoni;
9. Jenfasizza l-fatt li, minkejja l-miżuri attwali u l-approċċ ta' 'xejn tolleranza' li ilha adottata minn-Nazzjo-
nijiet Uniti, l-allegazzjonijiet ta' mġieba sesswali ħażina għadhom jippersistu, li sakemm in-Nazzjonijiet Uniti
ma twaqqafx b'urġenza din l-imġieba, din se jkollha impatt detrimentali fuq il-kredibilità u fuq l-awtoritàmorali ta' l-istituzzjoni kollha kemm hi u li, fl-aħħar mill-aħħar, xi Stati Membri jistgħu jnaqqsu l-għadd ta'truppi tagħhom fi żmien meta hemm ħtieġa qawwija għal missjonijiet għaż-żamma tal-paċi;
10. Jisħaq fuq id-diffikultà li n-Nazzjonijiet Uniti qed tiffaċċjha biex tiddixxiplina truppi ħatja ta' mġieba
sesswaliħażina minħabba li r-responsabbiltà aħħarija għat-taħriġ u d-dixxiplina tat-truppi tibqa' f'idejn l-Istati
Membri; iħeġġeġ lill-pajjiżi kkonċernati, għaldaqstant, biex jimplimentaw proċeduri dixxiplinarji kulfejn ikun
possibbli;
11. Jilqa' l-ambizzjoni li jinħoloq trattat tan-NU li jkun jorbot dwar il-prosekuzzjoni ta' gwardjani tal-paċi
li jwettqu abbuż sesswali;
12. Jisħaq li tali trattat għandu jkun jinkludi wkoll politiki li ma jħallux li persunal tan-NU li jkun akkużat
b'abbuż bħal dan jerġa' jiġi impjegat, il-ħolqien ta' fond biex jiġu assistiti l-vittmi ta' l-abbuż, u miżuri biex
jittejjeb it-taħriġ tal-persunal tan-NU f'dak li għandu x'jaqsam mar-rispett għad-drittijiet tal-bniedem;
13. Jistieden lin-Nazzjonijiet Uniti biex tieħu passi sabiex tiżgura l-ħarsien ta' nies vulnerabbli, partikular-
ment nisa, tfal u refuġjati, f'oqsma fejn qed joperaw it-truppi tagħha; barra minn hekk, jistieden lin-Nazzjoni-jiet Uniti u lill-Unjoni Ewropea biex jappoġġjaw miżuri li lin-nisa li jinsabu f'sitwazzjonijiet ta' kunflitt jewta' wara kunflitt jagħtuhom il-kapaċità li jaġixxu sabiex ikunu inqas vulnerabbli għall-isfruttament sesswali;
14. Jilqa' l-kampanja nazzjonali sabiex jiġu miġġielda l-Isfruttament u l-Abbuż Sesswali li vara l-Gvern tal-
Liberja fl-4 ta' Diċembru 2006, flimkien man-NU u organizzazzjonijiet tas-soċjetà ċivili, u s-sejħa li għamel
il-President Ellen Johnson-Sirleaf lill-komunità internazzjonali biex “ma tagħmilx użu ħażin mill-ġid u s-set-
għa tagħha biex tisfrutta lit-tfal u lin-nisa”;
15. Jirrikonoxxi x-xogħol tal-missjonijiet tan-NU għaż-żamma tal-paċi favur il-promozzjoni tal-paċi u s-
sigurtà madwar id-dinja kollha;
16. Jagħti istruzzjonijiet lill-President tiegħu biex jgħaddi din ir-riżoluzzjoni tal-Parlament lill-Kunsill, lill-
Kummissjoni, lis-Segretarju Ġenerali tan-NU u lill-gverninjiet ta' l-Istati Membri tan-NU.23.12.2006 901 Il-Ġurnal Uffiċjali ta' l-Unjoni Ewropea
Il-Ħamis, 14 ta' Diċembru 2006MT